b'\n_START_ARTICLE_\nKolme syd\xc3\xa4nt\xc3\xa4 ep\xc3\xa4tahdissa\n_START_SECTION_\nTuotanto\n_START_PARAGRAPH_\nKolme syd\xc3\xa4nt\xc3\xa4 ep\xc3\xa4tahdissa kuvattiin tuotantoyhti\xc3\xb6 MGM:n studioilla Kalifornian Culver Cityss\xc3\xa4 v\xc3\xa4h\xc3\xa4n yli 1,4 miljoonan dollarin budjetilla syys-joulukuussa vuonna 1943. Elokuvan ty\xc3\xb6nimin\xc3\xa4 olivat Two Sisters and a Sailor ja The Tale of Two Sisters.\n_START_SECTION_\nJulkaisu ja vastaanotto\n_START_PARAGRAPH_\nKolme syd\xc3\xa4nt\xc3\xa4 ep\xc3\xa4tahdissa sai Yhdysvaltain ensi-iltansa 27. huhtikuuta vuonna 1944. New Yorkin ensi-ilta oli 14. kes\xc3\xa4kuuta 1944, jonka j\xc3\xa4lkeen elokuva p\xc3\xa4\xc3\xa4si maanlaajuiseen teatterilevitykseen. Suomessa elokuva sai ensi-iltansa 15. helmikuuta vuonna 1946. Tuotantoyhti\xc3\xb6 MGM oli my\xc3\xb6s elokuvan levitt\xc3\xa4j\xc3\xa4n\xc3\xa4 Yhdysvaltain lis\xc3\xa4ksi my\xc3\xb6s maailmanlaajuisesti._NEWLINE_MGM:n merkint\xc3\xb6jen mukaan Kolme syd\xc3\xa4nt\xc3\xa4 ep\xc3\xa4tahdissa tuotti Yhdysvaltain ja Kanadan alkuper\xc3\xa4isen teatterilevityksen aikana 2 852 000 dollaria. Ulkomailla, l\xc3\xa4hinn\xc3\xa4 Euroopassa, elokuva tuotti 1 724 000 dollaria. Kolme syd\xc3\xa4nt\xc3\xa4 ep\xc3\xa4tahdissa toi MGM:lle 1 726 000 dollarin verran voittoja. Kolme syd\xc3\xa4nt\xc3\xa4 ep\xc3\xa4tahdissa julkaistiin Yhdysvalloissa DVD:n\xc3\xa4 20. huhtikuuta vuonna 2009.'